
Broj: ______________
Konjic, ________________2026. godine


Na osnovu člana 13.  Zakona o cestama Federacije Bosne i Hercegovine („Sl. Novine Federacije BiH“, broj: 12/10 i 66/13), stav 2.  člana  12. Odluke  o lokalnim i nerazvrstanim cestama na području Općine Konjic („Službeni glasnik Općine Konjic” broj 4/22), člana 15. Zakona o principima lokalne samouprave ( “Službene novine Federacije BiH” , broj 49/06 i 51/09), te člana 38. Statuta Grada Konjica („Službeni glasnik Grada Konjica“,broj: 10/22), Gradonačelnik Grada Konjica  d o n o s i : 

O D L U K U

O izmjeni režima saobraćaja
Član 1.
    Obustavlja se saobraćaj za sva motorna vozila, osim teretnih vozila uz pratnju PU Konjic, na gradskoj saobraćajnici od Trga državnosti – Ulice Alije Izetbegovića do JU Srednja škola Konjic, odnosno Ulice maršala Tita.
Član 2.
     Obustava saobraćaja važi za dane:17,18, 24, 25, 31. 07. 2026. godine (petak i subota) i  

01,07,08,14,15, 21,22,28 i 29. 08. 2026. godine (petak i subota), u vremenu od 20:30 do 23:00 sati.
Član 3.
     U dane primjene izmijenjenog režima saobraćaja, JKP „STANDARD“ d.o.o. Konjic, u saradnji s PU Konjic, dužno je propisno postaviti privremenu saobraćajnu signalizaciju u skladu s važećim propisima, vodeći računa o nesmetanom odvijanju saobraćaja i sigurnosti svih učesnika u saobraćaju.

PU Konjic dužna je osigurati bezbjedan i nesmetan prolaz teretnih vozila za vrijeme trajanja izmijenjenog režima saobraćaja. 
                                                                           Član 4. 
U slučaju potrebe, obavezno je osigurati nesmetan pristup vatrogasnim vozilima i vozilima hitne pomoći, te u slučaju nepovoljnih vremenskih prilika (obilnijih padavina i sl.), JKP „STANDARD“ d.o.o. Konjic, u saradnji s PU Konjic, uspostavit će redovan režim odvijanja saobraćaja radi osiguranja sigurnog i nesmetanog odvijanja saobraćaja, te se odredbe člana 2. ove Odluke neće primjenjivati tog dana.
Član 5.
Ovom Odlukom prestaje da važi postojeći  režim saobraćaja.
Član 6.
Odluka stupa na snagu danom donošenja.
O b r a z l o ž e nj e
Povodom održavanja manifestacije „Konjičko kulturno ljeto 2026“ i realizacije planiranih programskih sadržaja, obavještavamo javnost da će se, u skladu s Odlukom o izmjeni režima saobraćaja, za naznačene dane obustaviti saobraćaj za sva motorna vozila, osim teretnih vozila uz pratnju PU Konjic, na gradskoj saobraćajnici od Trga državnosti – Ulice Alije Izetbegovića do JU Srednja škola Konjic, odnosno Ulice maršala Tita u skladu sa donesenom Odlukom o izmjeni režima saobraćaj za naznačene dane.

                                                                                                                     GRADONAČELNIK
                                                                                                                     _________________   

DOSTAVLJENO :                                                                                               Osman Ćatić

